b"\n_START_ARTICLE_\nAcetonitril\n_START_SECTION_\nObtenci\xc3\xb3\n_START_PARAGRAPH_\nA difer\xc3\xa8ncia d'altres solvents, l'acetonitril no \xc3\xa9s obtingut com a resultat d'una s\xc3\xadntesi directa, sin\xc3\xb3 que \xc3\xa9s un subproducte de la producci\xc3\xb3 industrial d'acrilonitril. L'acrilonitril \xc3\xa9s el producte principal del proc\xc3\xa9s industrial anomenat SOHIO, que \xc3\xa9s una amoxidaci\xc3\xb3 on el propil\xc3\xa8 reacciona amb amon\xc3\xadac i aire o oxigen en fase gasosa. A m\xc3\xa9s d'aigua, aquest proc\xc3\xa9s tamb\xc3\xa9 genera propionitril, acetona, cianur d'hidrogen (HCN) i acetonitril com a subproductes."